ai4bharat/Pralekha huggingface dataset:
মন্ত্রিসভারঅর্থনৈতিকবিষয়সংক্রান্তকমিটি
ভারতে ১৫ হাজার কোটি টাকা বিনিয়োগের জন্য মেসার্স অ্যাঙ্করেজ ইনফ্রাস্ট্রাকচার ইনভেস্টমেন্ট হোল্ডিং লিমিটেডের প্রস্তাব কেন্দ্রীয় মন্ত্রীসভা অনুমোদন করেছে
এই বিদেশী বিনিয়োগ পরিকাঠামো এবং নির্মাণ ক্ষেত্র ছাড়াও বিমানবন্দর ক্ষেত্রে বিশেষ উন্নতি ঘটাবে
নতুন দিল্লি, ২৫ আগস্ট, ২০২১
প্রধানমন্ত্রী শ্রী নরেন্দ্র মোদীর নেতৃত্বে মন্ত্রীসভার অর্থনৈতিক বিষয় সংক্রান্ত কমিটি বিদেশী বিনিয়োগ বা ফরেন ডাইরেক্ট ইনভেসমেন্ট খাতে মেসার্স
অ্যাঙ্করেজ ইনফ্রাস্ট্রাকচার ইনভেস্টমেন্ট হোল্ডিং লিমিটেডের প্রস্তাব অনুমোদন করেছে। তারা ভারতে ১৫ হাজার কোটি টাকা বিনিয়োগ করবে। মূলত পরিকাঠামোগত উন্নয়ন এবং নির্মাণ ক্ষেত্রে এই বিনিয়োগ করা হবে। এর পাশাপাশি বিমানবন্দর ক্ষেত্রেও বিনিয়োগের ব্যবস্থা থাকবে। এই বিদেশী বিনিয়োগের মধ্যে রয়েছে অ্যাঙ্করেজ'কে ব্যাঙ্গালোর আন্তর্জাতিক বিমানবন্দরের শেয়ার হস্তান্তর। বিনিময়ে তারা সেখানে ৯৫০ কোটি টাকা বিনিয়োগ করবে। মেসার্স অ্যাঙ্করেজ ইনফ্রাস্ট্রাকচার ইনভেস্টমেন্ট হোল্ডিং লিমিটেড, ২৭২৬২৪৭ অন্টারিয়াও ইনকর্পোরেটেড হোল্ডিং লিমিটেড দ্বারা ওএসি-র সম্পূর্ণ মালিকাধীন একটি সহায়ক সংস্থা, যা কানাডার বৃহত্তম বেনিফিট পেনশন পরিকল্পনার একটি ওএমইআরএস' এর প্রশাসক।
এই বিনিয়োগের ফলে পরিকাঠামোগত এবং নির্মাণ ও বিমানবন্দর খাতে একটি বড় উৎসাহের সৃষ্টি করবে।
কেন্দ্রীয় সরকারের পরিকল্পনা অনুযায়ী বিমানবন্দর এবং পরিবহন ক্ষেত্রে বিশ্বমানের পরিকাঠামো গড়ে তুলতে বেসরকারি অংশীদারিত্বের ওপর গুরুত্ব দেওয়া হয়েছে। পরিকাঠামোগত উন্নয়নের জন্য সম্প্রতি কেন্দ্রীয় সরকারের
ঘোষিত ন্যাশনাল মনিটাইজেশন পাইপলাইন  প্রকল্পেও এই বিদেশী বিনিয়োগ অনেকটাই প্রভাব ফেলবে বলে মনে করা হচ্ছে।
এই এনএমপি ক্ষেত্রেও মেসার্স অ্যাঙ্করেজ ইনফ্রাস্ট্রাকচার ইনভেস্টমেন্ট হোল্ডিং লিমিটেড বিনিয়োগ করবে বলে জানিয়েছে।
এই বিনিয়োগের ফলে পরিকাঠামোগত বা নির্মাণ ও বিমানবন্দর ক্ষেত্রে উন্নয়নের পাশাপাশি প্রত্যক্ষ এবং পরোক্ষভাবে কর্মসংস্থানের সুযোগসৃষ্টি করবে।
CG/ SB
(
স্বরাষ্ট্র মন্ত্রক
উত্তরাখণ্ডের চামুলি জেলার ঋষি গঙ্গা নদীর সন্নিহিত অঞ্চলে তুষারধ্বস বিপর্যয় বিষয়ে কেন্দ্রীয় স্বরাষ্ট্রমন্ত্রী অমিত শাহের সংসদে বিবৃতি
নতুন দিল্লি, ৯ ফেব্রুয়ারি, ২০২১
উত্তরাখণ্ডের চামোলি জেলায় ঋষি গঙ্গা নদীর সন্নিহিত অঞ্চলে তুষারধ্বসের ঘটনায় কেন্দ্রীয় স্বরাষ্ট্রমন্ত্রী আজ সংসদে বিবৃতি দিয়েছেন।
স্বরাষ্ট্রমন্ত্রী বলেছেন, উত্তরাখণ্ডের চামোলি জেলায় ৭ ফেব্রুয়ারি সকাল দশটা নাগাদ ঋষি গঙ্গা নদীর উপরিভাগে তুষারধ্বসের ফলে ঋষি গঙ্গা এবং অলকানন্দা নদীর জল ফুলে ফেঁপে ওঠে। এর ফলে ঋষি গঙ্গা অঞ্চলে অবস্থিত ১৩.২ মেগাওয়াট ক্ষমতা সম্পন্ন জলবিদ্যুৎ কেন্দ্রটি সম্পূর্ণ বিধ্বস্ত হয়ে যায়। এছাড়াও তপোবন এলাকায় ধৌলি গঙ্গা অঞ্চলে এনটিপিসির নির্মীয়মান ৫২০ মেগাওয়াট ক্ষমতা সম্পন্ন জলবিদ্যুৎ কেন্দ্রটি ব্যাপকভাবে ক্ষতিগ্রস্ত হয়। উত্তরাখণ্ড সরকার জানিয়েছে যে, নদী গুলির নিচু এলাকাতে নতুন করে আর কোন বন্যার আশঙ্কা নেই। রাজ্য সরকার পরিস্থিতির ওপর কড়া নজর রাখছে। স্যাটেলাইট মারফত যে ছবি ধরা পড়েছে তাতে দেখা গেছে যে ৫৬০০ মিটার উপর থেকে হিমবাহ ধ্বসে নিচে আছড়ে পড়েছে। ফলে প্রায় ১৪ বর্গ কিলোমিটার এলাকাজুড়ে বন্যা পরিস্থিতির সৃষ্টি হয়েছে।
উত্তরাখণ্ড সরকারের দেওয়া তথ্য অনুযায়ী এই বিপর্যয়ে মোট ২০ জনের মৃত্যু হয়েছে। আহত হয়েছেন ৬ জন। এর পাশাপাশি এ পর্যন্ত ১৯৭ জন নিখোঁজ রয়েছেন। যার মধ্যে ১৩৯ জন শ্রমিক রয়েছে যারা এনটিপিসির নির্মীয়মান প্রকল্পে কাজ করছিলেন। এই তথ্য রাজ্য সরকারের তরফ থেকে ৮ ফেব্রুয়ারি বিকেল পাঁচটা পর্যন্ত পাওয়া গেছে।
এনটিপিসি-র ঋষি গঙ্গা প্রকল্পে সুড়ঙ্গে আটকে পড়া ১৫ জন শ্রমিককে উদ্ধার করা সম্ভব হয়েছে। তবে, অন্য একটি সুড়ঙ্গে ২৫ থেকে ৩০ জন শ্রমিক এখনো আটকে পড়ে রয়েছে বলে আশঙ্কা করা হচ্ছে। তাদের জন্য উদ্ধারকার্য চলছে।
রাজ্য সরকার নিহতদের নিকটবর্তী পরিবারের জন্য সাহায্য হিসেবে ৪ লক্ষ টাকা করে দেওয়ার কথা ঘোষণা করেছে। এই বিপর্যয় একটি সেতু সম্পূর্ণ ভেসে যাওয়ায় ১৩ টি গ্রাম বিচ্ছিন্ন হয়ে পড়েছে। ওইসব গ্রামগুলিতে চিকিৎসা সরঞ্জাম হেলিকপ্টার এর মাধ্যমে দেওয়া হচ্ছে।
কেন্দ্রীয় সরকার পরিস্থিতির ওপর ২৪ ঘন্টা নজর রাখছে। প্রধানমন্ত্রী স্বয়ং পরিস্থিতির ওপর খেয়াল রাখছেন। স্বরাষ্ট্রমন্ত্রক এর পক্ষ থেকে ২৪ ঘন্টার জন্য একটি কন্ট্রোল রুম খোলা হয়েছে। বিদ্যুৎ মন্ত্রকের স্বাধীন দায়িত্বপ্রাপ্ত রাষ্ট্রমন্ত্রী ইতিমধ্যেই ঘটনাস্থল পরিদর্শন করেছেন এবং ত্রাণ ও পুনর্বাসনের কাজ তদারকি করেছেন। আইটিবিপি-র ৪৫০ জন জোওয়ান প্রয়োজনীয় যন্ত্রপাতি সহ উদ্ধারকাজ চালিয়ে যাচ্ছেন। এছাড়াও জাতীয় বিপর্যয় মোকাবিলা বাহিনীর ৫টি দল সেখানে রয়েছে। এর পাশাপাশি, ভারতীয় সেনাবাহিনীর ৮ টি দল উদ্ধার কাজে হাত লাগিয়েছে। ভারতীয় বায়ুসেনার ৫টি হেলিকপ্টারকে উদ্ধার কাজে ব্যবহার করা হচ্ছে। যোশীমঠ একটি কন্ট্রোল রুম খোলা হয়েছে। সশস্ত্র সীমা বল- এর একটি দলকে ঘটনাস্থলে পাঠানো হয়েছে।
কেন্দ্রীয় সরকার স্নো এন্ড এভালেঞ্চ স্টাডি এস্টাবলিশমেন্ট-এর একটি প্রতিনিধি দলকে পরিস্থিতির নজরদারির সেখানে পাঠিয়েছে।
বিষয়টি নিয়ে জাতীয় সংকট পরিচালন কমিটির বৈঠক অনুষ্ঠিত হয়েছে।
ক্ষুদ্র, অতিক্ষুদ্রওমাঝারিশিল্পমন্ত্রক
উদ্যম সখী পোর্টাল
নয়াদিল্লি, ১৬ ডিসেম্বর, ২০২১
অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রকের উদ্যম সখী পোর্টাল ২০১৮’র মার্চ মাসে সূচনা হয়। http://udyamsakhi.msme.gov.in – এর মাধ্যমে অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রে মহিলা শিল্পোদ্যোগীরা বিভিন্ন আর্থিক প্রকল্প ও নীতি সম্পর্কে জানতে পারেন। এই পোর্টাল মহিলাদের নতুন ব্যবসা শুরু করতে সাহায্য করে এবং মহিলা শিল্পোদ্যোগীদের ব্যবসার প্রসারেও এই পোর্টাল সহায়ক। এ পর্যন্ত ওডিশার ১৭ জন মহিলা সহ মোট ২৯৫২ জন মহিলা এর মাধ্যমে উপকৃত হয়েছেন।
উদ্যম সখী পোর্টাল তৈরিতে ৪৩ লক্ষ ৫২ হাজার টাকা ব্যয় করা হয়েছে। ইন্সটিটিউট ফর ডিজাইন অফ ইলেক্ট্রিকাল মেজারিং ইন্সট্রুমেন্টস্ এই পোর্টালটি তৈরি করেছে। তবে, উদ্যম সখী পোর্টাল থেকে তপশিলি জাতিভুক্ত, তপশিলি উপজাতিভুক্ত, অন্যান্য অনগ্রসর শ্রেণী, গ্রামাঞ্চল ও শহরাঞ্চলে কতজন উপকৃত হয়েছেন, সে বিষয়ে কোনও তথ্য মন্ত্রকের কাছে নেই।
লোকসভায় আজ এক প্রশ্নের লিখিত জবাবে এই তথ্য জানিয়েছেন অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নারায়ণ রানে।
CG/CB/SB
(Visitor Counter : 75
প্রধানমন্ত্রীরদপ্তর
গান্ধী জয়ন্তীতে প্রধানমন্ত্রীর শ্রদ্ধা নিবেদন
নতুনদিল্লি, ২রা অক্টোবর, ২০২০
প্রধানমন্ত্রী শ্রী নরেন্দ্র মোদী মহাত্মা গান্ধীকে তাঁর জন্মদিনে শ্রদ্ধা জানিয়েছেন।
প্রধানমন্ত্রী বলেছেন, “ গান্ধী জয়ন্তীতে প্রিয় বাপুকে আমরা শ্রদ্ধা জানাই।
তাঁর জীবন ও মহান চিন্তাধারা থেকে অনেক কিছু শেখার রয়েছে।
সমৃদ্ধ ও সহানুভুতি সম্পন্ন ভারত গড়ার কাজে বাপুর আদর্শ আমাদের পথ দেখাবে। “
CG/CB
(
কর্মী, জন-অভিযোগএবংপেনশনমন্ত্রক
ডিওপিপিডব্লিউ – এর উদ্যোগে পেনশনভোগীদের ডিজিটাল লাইফ সার্টিফিকেট জমা দেওয়ার কাজ দেশব্যাপী সফলভাবে চলছে
নয়াদিল্লি, ১৬ নভেম্বর, ২০২২
ডিওপিপিডব্লিউ – এর উদ্যোগে পেনশনভোগীদের ডিজিটাল লাইফ সার্টিফিকেট জমা দেওয়ার কাজ দেশব্যাপী সফলভাবে চলছে
· সারা দেশে বিশেষ সচেতনতা শিবিরের আয়োজন করা হয়েছে। উত্তর ভারতের শ্রীনগর থেকে দক্ষিণের কন্যাকুমারী জেলার নাগেরকৈল এবং উত্তর-পূর্ব ভারতের গুয়াহাটি থেকে পশ্চিম ভারতের আহমেদাবাদ পর্যন্ত বিভিন্ন শহরে ১-১৫ নভেম্বর পর্যন্ত এই প্রচারাভিযান চলছে।
· এই দুই সপ্তাহে দেশের বিভিন্ন অংশে সংশ্লিষ্ট বিভাগ আরও ২২টি ডিএলসি সচেতনতা শিবিরের আয়োজন করবে।
কেন্দ্রীয় সরকারের পেনশনভোগীদের জন্য ডিজিটাল লাইফ সার্টিফিকেট জমা দেওয়ার বিষয়টি নিয়ে সচেতনতা বাড়াতে পেনশন ও পেনশনভোগীদের উন্নয়ন দপ্তর দেশব্যাপী প্রচারাভিযান চালাচ্ছে। কেন্দ্রীয় পেনশন ও জনঅভিযোগ সংক্রান্ত মন্ত্রকের প্রতিমন্ত্রী ডাঃ জিতেন্দ্র সিং মুখাবয়ব চিহ্নিতকরণের প্রযুক্তির সূচনা করেছিলেন। নথিভুক্ত করা সব পেনশনারদের অ্যাসোসিয়েশন যেসব ব্যাঙ্ক থেকে পেনশন দেওয়া হয়, ভারত সরকারের বিভিন্ন মন্ত্রক ও সিজিএইচএস কেন্দ্রগুলিতে এই ডিজিটাল লাইফ সার্টিফিকেট প্রদানের বিষয়টি নিয়ে প্রচার চালাতে নির্দেশ দেওয়া হয়েছে। পেনশনভোগীদের জীবনযাত্রা সহজ করার লক্ষ্যেই এই বিশেষ প্রযুক্তি ব্যবহার করে লাইফ সার্টিফিকেট জমা দেওয়ার ব্যবস্থা চালু করা হয়েছে।
সারা দেশে বিশেষ সচেতনতা শিবিরের আয়োজন করা হয়েছে। উত্তর ভারতের শ্রীনগর থেকে দক্ষিণের কন্যাকুমারী জেলার নাগেরকৈল এবং উত্তর-পূর্ব ভারতের গুয়াহাটি থেকে পশ্চিম ভারতের আহমেদাবাদ পর্যন্ত বিভিন্ন শহরে ১-১৫ নভেম্বর পর্যন্ত এই প্রচারাভিযান চলছে। যে নির্দিষ্ট শহরগুলিতে এই শিবির এখনও পর্যন্ত আয়োজিত হয়েছে, সেগুলি হ’ল – দিল্লি, নয়ডা, চন্ডীগড়, মোহালি, জম্মু, শ্রীনগর, নাগপুর, পুণে, জলন্ধর, এলাহাবাদ, গোয়ালিয়র, ত্রিশূর, মাদুরাই, নাগেরকৈল, ভদোদরা এবং আহমেদাবাদ। স্টেট ব্যাঙ্ক অফ ইন্ডিয়া এবং পাঞ্জাব ন্যাশনাল ব্যাঙ্কের সহায়তায় ডিওপিটিডব্লিউ – এর আধিকারিকরা এই শিবিরগুলি চালাচ্ছেন।
ওটিপি পাওয়ার পর নির্দিষ্ট অ্যাপে লাইফ সার্টিফিকেট পাওয়া যাচ্ছে এবং সহজেই তা ডাউনলোড করা যাচ্ছে। পেনশনভোগীরা যেন সহজেই এই সুবিধা গ্রহণ করতে পারেন, তার জন্য জোরকদমে প্রচার চালাচ্ছে এসবিআই। ছুটির দিনগুলিতেও তাঁদের আধিকারিকরা উৎসাহের সঙ্গে কাজ করছেন। দেশের বিভিন্ন অংশে বসবাসকারী পেনশনভোগীরাও এই প্রচারাভিযানের প্রশংসা করছেন। সারা দেশে সংবাদপত্রগুলি এবং দূরদর্শনে এই প্রচারাভিযানের খবর প্রচারিত হচ্ছে। ইতিমধ্যে ২১৪টিরও বেশি ট্যুইট করা হয়েছে। ইউটিউবে দেওয়া হয়েছে ৫টি ভিডিও।
১৫ নভেম্বর, ২০২২ পর্যন্ত ২১.০১ লক্ষ পেনশনভোগী সফলভাবে ডিজিটাল উপায়ে লাইফ সার্টিফিকেট জমা দিয়েছেন।
PG/PM/SB
(Visitor Counter : 94
প্রধানমন্ত্রীরদপ্তর
প্রধানমন্ত্রী আগামীকাল  নতুন দিল্লির এআইআইএমএস – এর ঝাঝর ক্যাম্পাসের জাতীয় ক্যান্সার প্রতিষ্ঠানে ইনফোসিস ফাউন্ডেশন বিশ্রাম সদনের উদ্বোধন করবেন
নতুন দিল্লি, ২০ অক্টোবর, ২০২১
প্রধানমন্ত্রী শ্রী নরেন্দ্র মোদী আগামীকাল  বেলা সাড়ে ১০-টায় ভিডিও কনফারেন্সের মাধ্যমে নতুন দিল্লির এআইআইএমএস-এর ঝাঝর ক্যাম্পাসের জাতীয় ক্যান্সার প্রতিষ্ঠানে ইনফোসিস ফাউন্ডেশন বিশ্রাম সদনের উদ্বোধন করবেন । অনুষ্ঠানে ভাষণও দেবেন প্রধানমন্ত্রী ।
কর্পোরেট সামাজিক দায়বদ্ধতার অঙ্গ হিসেবে ইনফোসিস ফাউন্ডেশন ৮০৬ শয্যার এই বিশ্রাম সদন গড়ে তুলেছে । এখানে ক্যান্সার রোগীদের চিকিৎসায় সঙ্গে আসা পরিবার-পরিজন থাকতে পারবেন । এই বিশ্রাম সদনটি শিতাতপ নিয়ন্ত্রিত । ৯৩ কোটি টাকা ব্যয়ে এটি নির্মাণ করা হয়েছে । জাতীয় ক্যান্সার প্রতিষ্ঠানের ওপিডি ব্লক এবং হাসপাতালে খুব কাছে এটি অবস্থিত ।
এই উদ্বোধন অনুষ্ঠানে কেন্দ্রীয় স্বাস্থ্য ও পরিবার কল্যাণ মন্ত্রী শ্রী মনসুখ মান্ডোভিয়া, হরিয়ানার মুখ্যমন্ত্রী শ্রী মনোহর লাল খট্টর এবং ইনফোসিসের চেয়ারপার্সন শ্রীমতি সুধা মূর্তি উপস্থিত থাকবেন ।
CG/SS/RAB
(
নারীওশিশুবিকাশমন্ত্রক
ইনটার্নশিপ-এর জন্য নারী ও শিশু বিকাশ মন্ত্রক মহিলা/ছাত্র/গবেষক/সমাজকর্মী/শিক্ষকদের কাছ থেকে আবেদনপত্র চেয়েছে
নয়াদিল্লি, ২৬ মে, ২০২৩
প্রথম সারির নয় এমন শহর এবং দেশের গ্রামাঞ্চলে দু-মাসের  ইনটার্নশিপ-এর জন্য নারী ও শিশু বিকাশ মন্ত্রক মহিলা/ছাত্র/গবেষক/সমাজকর্মী/শিক্ষকদের কাছ থেকে আবেদনপত্র চেয়েছে। আগ্রহী প্রার্থীদেরকে এই ইনটার্নশিপ কার্যক্রমের জন্য বিশ্ববিদ্যালয়/শিক্ষা প্রতিষ্ঠান/শিক্ষা প্রতিষ্ঠান নয় এমন ক্ষেত্রের সঙ্গে যুক্ত থাকতে হবে। মন্ত্রকের কার্যক্রমের সঙ্গে স্বল্পমেয়াদী ভিত্তিতে যুক্ত করে মহিলা/ছাত্র/গবেষক/সমাজকর্মী/শিক্ষকদের সক্ষমতা বিকাশের লক্ষ্যে এই কর্মসূচি গ্রহণ করা হয়েছে। মন্ত্রকের চালু কার্যক্রম বা প্রকল্পের ভিত্তিতে প্রার্থীদেরকে পাইলট প্রজেক্ট ও ক্ষুদ্র সমীক্ষার কাজ বেছে নিতে হবে। ভবিষ্যতের লক্ষ্যে মহিলা এবং শিশুদের ক্ষেত্রে বিভিন্ন ক্ষেত্রে উদ্ভুত বিভিন্ন বিষয় ইনটার্নদের সক্ষমতা প্রদানের স্বার্থে সুনির্দিষ্ট কিছু কর্মসূচি গ্রহণ করা হয়েছে।
২১ থেকে ৪০ বছর বয়সের প্রার্থীরা গুগল ফর্মে তাদের আবেদন পাঠাতে পারবেন।
https://docs.google.com/forms/d/1UWK5W_07pRxL8yekBy6DbjAg2-25Vd_WJwfnc4nReTU/viewform?edit_requested=true
আবেদনপত্র গ্রহণ শুরু হবে ২০.৫.২০২৩ মধ্যরাত থেকে এবং চলবে ২৯.৫.২০২৩এর মধ্যরাত পর্যন্ত। এই উপলক্ষে যে নির্বাচন কমিটি গঠিত হয়েছে তাদের প্রস্তাব মোতাবেক ইনটার্ন নির্বাচন করা হবে। মন্ত্রকের ওয়েবসাইট ‘হোয়াটস নিউ’ নির্বাচিত প্রার্থীদের তালিকা পাওয়া যাবে। কোনো প্রার্থী একবার ইনটার্নশিপের জন্য নির্বাচিত হয়ে গেলে তিনি আর দ্বিতীয়বার আবেদন করতে পারবেন না।
নির্বাচিত ইনটার্নরা প্রতি মাসে এককালীন ২০,০০০ টাকা স্টাইপেন এবং এই কর্মসূচী উপলক্ষে ডিলাক্স/এসি বাস এবং থ্রি টিয়ার এসি ট্রেনে সফরের খরচ প্রশিক্ষণ কর্মসূচী শেষ হলে ফেরত পাবে। ইচ্ছুক ইনটার্নদের দিল্লিতে তাদের কর্মসূচিকালে হোস্টেল সুযোগ ভাগাভাগি করে থাকার ভিত্তিতে দেওয়া হবে। হোস্টেলে একটা ঘরে তিন জনের থাকার সুযোগ রয়েছে। মেসের চার্জকে হোস্টেলে থাকার সুযোগের সঙ্গে যুক্ত করা হবে না।
কর্মসূচী শুরুর দুদিন আগে থেকে কর্মসুচী শেষের দুদিন পরে পর্যন্ত হোস্টেলে থাকার সুযোগ থাকবে। ইনটার্নশিপ কর্মসূচী সফলভাবে শেষ করার পর প্রার্থীদের শংসাপত্র প্রদান করা হবে।
এই ইনটার্ন কর্মসূচীর বিস্তারিত বিবরণ মন্ত্রকের ওয়েবসাইট থেকে পাওয়া যাবে।
আরও বিস্তারিত জানতে প্রার্থীরা ই-মেল মারফত স্ট্যাটিসটিক্স ব্যুরোর সঙ্গে যোগাযোগ করতে পারেন কাজের দিন ১০টা থেকে ৫টা পর্যন্ত।। যোগাযোগের আইডি হল mwcd-research[at]gov[dot]in
বিস্তারিত বিজ্ঞপ্তি এবং আবেদনপত্রের বিষয়ে জানতে মহিলা এবং শিশু বিকাশ মন্ত্রকের ওয়েবসাইট দেখুন
https://wcd.nic.in/sites/default/files/Internship%20Advertisment%20July-Aug.pdf
(CG/AB/NS
সড়কপরিবহণওমহাসড়কমন্ত্রক
শ্রী নীতিন গড়করি মণিপুরে ৪ হাজার ১৪৮ কোটি টাকার ১৬টি জাতীয় মহাসড়ক প্রকল্পের উদ্বোধন ও শিলান্যাস করেছেন
নয়াদিল্লি, ১২ জুলাই, ২০২১
কেন্দ্রীয় সড়ক পরিবহণ ও জাতীয় মহাসড়ক মন্ত্রী শ্রী নীতিন গড়করি আজ মণিপুরে ১৬টি জাতীয় মহাসড়ক প্রকল্পের উদ্বোধন ও শিলান্যাস করেছেন। জাতীয় মহাসড়ক প্রকল্পগুলি খাতে ৪ হাজার ১৮৪ কোটি টাকা তহবিল সংস্থান করা হয়েছে। উত্তর-পূর্বের এই রাজ্যটিতে ১৬টি জাতীয় মহাসড়ক প্রকল্পের মোট দৈর্ঘ্য ২৯৮ কিলোমিটার। জাতীয় মহাসড়ক প্রকল্পগুলি কাজ শেষ হলে তা রাজ্যে সব মরশুমের উপযোগী যাতায়াত ব্যবস্থা গড়ে তুলবে। সেই সঙ্গে, দেশের বাকি অংশের পাশাপাশি, প্রতিবেশী দেশগুলির সঙ্গেও যোগাযোগ গড়ে তুলবে। এই অঞ্চলে কৃষি, শিল্প ও আর্থ-সামাজিক উন্নয়নে এই প্রকল্পগুলি বড় ভূমিকা পালন করবে। প্রত্যন্ত অঞ্চলে স্বাস্থ্য পরিষেবা ও আপৎকালীন পরিষেবা পৌঁছে দিতেও মহাসড়কগুলি গুরুত্বপূর্ণ ভূমিকা নেবে। এছাড়াও, কর্মসংস্থান ও স্বনিযুক্তি পেশায় সামিল হওয়ার সুযোগ বৃদ্ধি করবে।
ইম্ফলে জাতীয় মহাসড়ক প্রকল্পগুলির উদ্বোধন করে শ্রী গড়করি বলেন, এই রাজ্যের জন্য ৫ হাজার কোটি টাকার একাধিক প্রকল্প রূপায়ণে অনুমতি দেওয়া হয়েছে এবং প্রকল্পগুলির বিস্তারিত প্রতিবেদন আগামী ছ’মাসের মধ্যে পাওয়া যাবে। এরপর, এক বছরের মধ্যেই প্রকল্পের কাজ শুরু হবে। ভারতমালা কর্মসূচির দ্বিতীয় পর্যায়ে রাজ্যে মহাসড়কগুলির সম্প্রসারণের প্রস্তাব দেওয়া হয়েছে বলেও শ্রী গড়করি জানান। উত্তর-পূর্বে স্বয়ং প্রধানমন্ত্রী সর্বোচ্চ অগ্রাধিকার দিচ্ছেন বলে জানিয়ে শ্রী গড়করি বলেন, মণিপুরের উন্নয়নে সড়ক পরিকাঠামো গুরুত্বপূর্ণ ভূমিকা নেবে। সেই সঙ্গে, এ ধরনের পরিকাঠামো রাজ্যটিকে আর্থ-সামাজিক দিক থেকে আরও শক্তিশালী করে তুলবে। মন্ত্রী আরও বলেন, শিল্প সংস্থা, কর্মসংস্থান সৃষ্টি ও দারিদ্র্য দূরীকরণের ক্ষেত্রে সর্বাধিক গুরুত্বপূর্ণ চারটি বিষয় হ’ল – জল, বিদ্যুৎ, পরিবহণ ও যোগাযোগ ব্যবস্থা। প্রাকৃতিক বৈচিত্র্যে ভরপুর মণিপুরে পর্যটনের অপারে সম্ভাবনা রয়েছে বলেও শ্রী গড়করি অভিমত প্রকাশ করেন।
শ্রী গড়করি যাবতীয় সমস্যা নিরসনে অংশীদারদের পূর্ণ সহযোগিতা এবং নির্দিষ্ট সময়সীমার মধ্যে প্রকল্পের কাজ শেষ করতে সক্রিয় ভূমিকা গ্রহণের আহ্বান জানান। প্রকল্পগুলির যাবতীয় বিবরণ ওয়েবসাইটে বিস্তারিত দেওয়া হবে বলেও সড়ক পরিবহণ মন্ত্রী উল্লেখ করেন।
CG/BD/SB
(Visitor Counter : 145
প্রতিরক্ষামন্ত্রক
সাধারণতন্ত্র দিবস-২০২১-এর জন্য প্রতিরক্ষা মন্ত্রক সাম্মানিক পদগুলির তালিকা প্রকাশ করেছে
নতুন দিল্লি, ২৫ জানুয়ারি, ২০২১
প্রতিরক্ষা মন্ত্রকের পক্ষ থেকে ২০২১-এর সাধারণতন্ত্র দিবসের প্রাক্কালে আজ ক্যাপ্টেন, লেফটেন্যান্ট-এর সাম্মানিক পদগুলির তালিকা প্রকাশ করা হয়েছে। এ বিষয়ে বিস্তারিতভাবে ক্রমান্বয়ে তালিকা প্রকাশ করা হয়েছে।
কর্মী, জন-অভিযোগএবংপেনশনমন্ত্রক
তিনজন নতুন তথ্য কমিশনার আজ শপথ নিয়েছেন
নয়াদিল্লী, ৭ নভেম্বর, ২০২০
মুখ্য তথ্য কমিশনার শ্রী যশবর্ধন কুমার সিনহা আজ কেন্দ্রীয় তথ্য কমিশনে আয়োজিত এক অনুষ্ঠানে তথ্য কমিশনার হিসেবে শ্রী হীরালাল সামারিয়া, শ্রীমতি সরোজ পুনহানী এবং শ্রী উদয় মাহুরকর-কে শপথবাক্য পাঠ করান। এই তিনজন তথ্য কমিশনার হিসেবে নিযুক্ত হওয়ার সঙ্গে সঙ্গে কেন্দ্রীয় তথ্য কমিশনে মুখ্য তথ্য কমিশনার সহ মোট তথ্য কমিশনারের সংখ্যা বেড়ে ৮ হয়েছে।
প্রাক্তন আইএএস শ্রী হীরালাল সামারিয়া কর্মজীবন থেকে অবসর নেওয়ার আগে ভারত সরকারের কেন্দ্রীয় শ্রম ও কর্মসংস্থান মন্ত্রকের সচিব ছিলেন। তিনি সিভিল ইঞ্জিনিয়ারিং-এ স্নাতক। দক্ষতার সঙ্গে প্রশাসনিক ও সরকারের কাজ সামলেছেন।
কেন্দ্রীয় তথ্য কমিশনের তথ্য কমিশনার হিসেবে যোগদানের আগে আইএ ও এএস আধিকারিক শ্রীমতি সরোজ পুনহানী ভারত সরকারের ডেপুটি কম্পটোলার অ্যান্ড অডিটর জেনারেল হিসেবে দায়িত্বভার সামলেছেন। হিউম্যানিটিজ বিভাগে স্নাতক তিনি। কর্মজীবনে তিনি দক্ষতার সঙ্গে সরকারি এবং প্রশাসনিক দায়িত্বভার সামলেছেন।
কেন্দ্রীয় তথ্য কমিশনে তথ্য কমিশনার হিসেবে যোগদানের আগে শ্রী উদয় মাহুরকর এক শীর্ষ স্থানীয় সংবাদ মাধ্যমে সিনিয়র ডেপুটি এডিটর হিসেবে কাজ করেছেন। তিনি ভারতীয় ইতিহাস, সংস্কৃতি এবং প্রত্নতাত্ত্বিক বিষয়ে স্নাতক। সংবাদ মাধ্যম ক্ষেত্রে তাঁর বহু অভিজ্ঞতা রয়েছে।
CG/SS/NS
(Visitor Counter : 120
প্রধানমন্ত্রীরদপ্তর
রাষ্ট্রপতি ২০১৪, ২০১৫ এবং ২০১৬-র রবীন্দ্রনাথ ঠাকুর সাংস্কৃতিক সদ্ভাবনা পুরস্কার দিয়েছেন
স্বামী বিবেকানন্দ এবং রবীন্দ্রনাথ ঠাকুরের মতো মানুষের জন্যই পরাধীনতার শৃঙ্খল সত্ত্বেও ভারতীয় সংস্কৃতি অক্ষুন্ন থেকেছে- প্রধানমন্ত্রী মোদী
নয়াদিল্লি, ফেব্রুয়ারি, ২০১৯
ভারতের রাষ্ট্রপতি শ্রী রামনাথ কোবিন্দ আজ নতুন দিল্লীতে আয়োজিত এক অনুষ্ঠানে ২০১৪, ২০১৫ এবং ২০১৬-র রবীন্দ্রনাথ ঠাকুর সাংস্কৃতিক সদ্ভাবনা পুরস্কার প্রদান করেছেন। তিনি বিশিষ্ট মনিপুরী নৃত্যশিল্পী রাজকুমার সিংহজিৎ সিং, বাংলাদেশের সাংস্কৃতিক সংগঠন ছায়ানট এবং বিশিষ্ট ভাস্কর শ্রী রাম ভানজী সুতারের হাতে এই পুরস্কার তুলে দেন। প্রধানমন্ত্রী শ্রী নরেন্দ্র মোদীর নেতৃত্বে একটি উচ্চ পর্যায়ের জুরি কমিটি পুরস্কার প্রাপকদের নাম নির্বাচন করেছে। এই কমিটিতে ভারতের প্রধান বিচারপতি শ্রী রঞ্জন গগৈ, প্রাক্তন মুখ্য নির্বাচন কমিশনার শ্রী এন গোপালস্বামী এবং সাংস্কৃতিক সম্পর্ক বিষয়ক ভারতীয় পরিষদের সভাপতি শ্রী বিজয় সহস্রবুদ্ধে সদস্য ছিলেন।
এই উপলক্ষ্যে আয়োজিত অনুষ্ঠানে প্রধানমন্ত্রী শ্রী নরেন্দ্র মোদী বলেন, সংস্কৃতি হচ্ছে যে কোন জাতির জীবনরুধির এবং এর মাধ্যমেই একটি জাতির নিজস্ব পরিচয়ের প্রতিফলন ঘটে। তিনি বলেন, ঔপনিবেশিক শোষন এবং বিদেশী আগ্রাসন সত্ত্বেও ভারতের সমৃদ্ধ সাংস্কৃতিক ঐতিহ্য সুরক্ষিত থেকেছে। গুরুদেব রবীন্দ্রনাথ ঠাকুর এবং স্বামী বিবেকানন্দ মতো মানুষের অসামান্য অবদানের জন্যই এটা সম্ভব হয়েছে।
প্রধানমন্ত্রী বলেন, গুরুদেব রবীন্দ্রনাথ ঠাকুরের সৃষ্টির মধ্যে ভারতের বহুমাত্রিক ঐতিহ্যের প্রতিফলন ঘটেছে। রবীন্দ্র সঙ্গীতের মধ্যে দেশের সব রঙ মিশে আছে এবং কোনও একটি ভাষায় সীমাবদ্ধ নেই। গুরুদেবের শিক্ষাকে তিনি সময় নিরপেক্ষ বলে বর্ণনা করেন এবং তাঁর সৃষ্টি থেকে সমগ্র বিশ্বের শিক্ষা নেওয়ার রয়েছে। গুরুদেব লোকশিল্প এবং চিরাচরিত নৃত্যশৈলীকে ভারতীয় সংস্কৃতির ইঙ্গিতবাহী বলে স্বীকৃতি দিয়েছিলেন বলে প্রধানমন্ত্রী তাঁর ভাষনে মন্তব্য করেন।
২০১৪ সালের জন্য মনিপুরী নৃত্যশিল্পী শ্রী রাজকুমার সিংহজিৎ সিং, ২০১৫ সালের জন্য বাংলাদেশের সাংস্কৃতিক সংগঠন ছায়ানটকে এবং ২০১৬ সালের জন্য বিশিষ্ট ভাস্কর শ্রী রাম ভানজী সুতারকে এই পুরস্কার দেওয়া হয়েছে। ২০১২ সালে কবিগুরু রবীন্দ্রনাথ ঠাকুরের জন্মের সার্ধশতবর্ষ উপলক্ষে এই পুরস্কারের প্রবর্তন করা হয়। বার্ষিক এই পুরস্কারে প্রাপককে ১ কোটি টাকা, একটি শংসাপত্র, একটি ফলক এবং চিরাচরিত হস্তশিল্প অথবা হাতে বোনা তাঁতশিল্পের নিদর্শন পুরস্কার হিসাবে দেওয়া হয়।
CG/PB/NS
(Visitor Counter : 153
অর্থমন্ত্রক
রাষ্ট্রায়ত্ত্ব প্রতিষ্ঠানগুলিতে সাধারণ মানুষের শেয়ার ২৫ শতাংশ করার লক্ষ্যে প্রয়োজনীয় পদক্ষেপ
দৃষ্টি বঞ্চিতদের সুবিধার্থে বাজারে শীঘ্রই নতুন এক, দুই, পাঁচ, দশ এবং কুড়ি টাকার কয়েন আসতে চলেছে
নয়াদিল্লি, ০৫ জুন, ২০১৯
নথিভুক্ত রাষ্ট্রায়ত্ত্ব সংস্হাগুলিতে সাধারণের অংশীদারিত্ব বাড়াতে এবং এই সংস্হগুলিকে বাণিজ্যিকভাবে আরও সফল করে তুলতে সরকার প্রয়োজনীয় পদক্ষেপ নিয়েছে। এই সংস্হাগুলিতে ব্যক্তিগত অংশিদারিত্বের পরিমাণ ২৫ শতাংশ করার লক্ষ্যে এবং যেসব প্রতিষ্ঠানে শেয়ার সূচক উর্দ্ধমুখী সেগুলিতে নির্দিষ্ট নিয়মের মধ্যে বিদেশী অংশিদারিত্বের সর্বোচ্চ পরিমাণ রাখার উদ্যোগ নেওয়া হয়েছে। তিনি জানান, দৃষ্টি বঞ্চিতদের সুবিধার্থে বাজারে শীঘ্রই নতুন এক, দুই, পাঁচ, দশ এবং কুড়ি টাকার কয়েন আসতে চলেছে। এই কয়েনগুলি প্রধানমন্ত্রী শ্রী নরেন্দ্র মোদী ৭ই মার্চ প্রকাশ করেছিলেন। অর্থমন্ত্রী জানান, মোট অভ্যন্তরীণ উৎপাদনের অনুপাতে ভারতের বৈদেশিক ঋণ ৫ শতাংশেরও কম, যা আন্তর্জাতিক স্তরে সর্বনিম্ন।
CG/CB/NS
(Visitor Counter : 107
ক্রেতা, খাদ্যএবংগণবন্টনমন্ত্রক
দেশজুড়ে আধারের সঙ্গে ৯২.৮ শতাংশ রেশন কার্ডের সংযুক্তিকরণ ঘটানো হয়েছে
নয়াদিল্লী, ২০ জুলাই, ২০২১
কেন্দ্রীয় উপভোক্তা বিষয়ক খাদ্য ও গণবন্টন প্রতিমন্ত্রী সাধ্বী নিরঞ্জন জ্যোতি আজ লোকসভায় এক লিখিত প্রশ্নের জবাবে জানিয়েছেন দেশে এ পর্যন্ত আধারের সঙ্গে ৯২.৮ শতাংশ রেশন কার্ড সংযুক্তিকরণের কাজ শেষ হয়েছে। ২৮টি রাজ্য ও কেন্দ্রশাসিত অঞ্চল এই কাজ সম্পূর্ণ করেছে। ৮টি রাজ্য ও কেন্দ্রশাসিত অঞ্চলে সংযুক্তিকরণের প্রক্রিয়া ক্রমশ গতি পাচ্ছে। এরমধ্যে ঝাড়খন্ডে ৯৭.৫ শতাংশ, মিজোরামে ৯৭ শতাংশ, লাদাখে ৯৪.৭ শতাংশ, নাগাল্যান্ডে ৮৬ শতাংশ, পশ্চিমবঙ্গে ৭৯.৮ শতাংশ, অরুণাচলপ্রদেশে ৫৯.৭ শতাংশ, আসামে ১৮ শতাংশ, মেঘালয়ে ১৬ শতাংশ কাজ সম্পূর্ণ হয়েছে। রেশন কার্ডের তথ্য ভান্ডারের সঙ্গে নাম সংযুক্তিকরণের ক্ষেত্রে কিছু প্রযুক্তিগত সমস্যা দেখা দেওয়ায় সংশ্লিষ্ট রাজ্যগুলিতে সংযুক্তিকরণের প্রক্রিয়া কিছুটা শ্লথ হয়েছে।
সমস্ত রাজ্য ও কেন্দ্রশাসিত অঞ্চলকে ২০১৭-র ৮ই ফেব্রুয়ারি রেশন কার্ডের সঙ্গে আধার সংযুক্তিকরণের যে নির্দেশ দেওয়া হয়েছিল তার সময়সীমা বিভিন্ন সময়ে বাড়ানো হয়েছে। শেষ নির্দেশিকা অনুযায়ী আধারের সঙ্গে রেশন কার্ড সংযুক্তিকরণ ৩০ সেপ্টেম্বরের মধ্যে সম্পূর্ণ করতে বলা হয়েছে।
CG/CB/NS
(Visitor Counter : 113
কৃষিমন্ত্রক
কেন্দ্রীয় মন্ত্রী শ্রী নরেন্দ্র সিং তোমর বলেছেন এক দেশ এক রেশন কার্ড ব্যবস্থার সুবিধা দরিদ্র মানুষদের কাছে পৌঁছাচ্ছে
নয়াদিল্লি, ২২ ডিসেম্বর, ২০২২
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর বলেছেন, এক দেশ এক রেশন কার্ড ব্যবস্থা দরিদ্র মানুষদের জীবনে স্বস্তি নিয়ে এসেছে। ২০১৯-এর আগস্ট মাসে চারটি রাজ্যে এই ব্যবস্থা চালু হয়, যার মূল উদ্দেশ্য জাতীয় খাদ্য সুরক্ষা আইনের আওতায় থাকা নাগরিকরা দেশের যে প্রান্তেই থাকুন না কেন সংশ্লিষ্ট অঞ্চল থেকেই যাতে তাঁরা প্রাপ্য রেশন পান। ২০২২ সালের নভেম্বর পর্যন্ত ২৯ কোটি লেনদেন এই ব্যবস্থার মাধ্যমে হয়েছে।
এ পর্যন্ত ৯৯.৫ শতাংশ রেশন কার্ডের আধার সংযুক্তিকরণ হয়েছে। ৯৯.৮ শতাংশ রেশন দোকানে বৈদ্যুতিন পয়েন্ট অফ সেল মেশিনের ব্যবস্থা করা হয়েছে। এরফলে ওই সব রেশন দোকানে স্বচ্ছতার সঙ্গে সঠিক মাত্রায় খাদ্য সরবরাহ করা সম্ভব হচ্ছে।
শ্রী তোমর জানান, প্রধানমন্ত্রী গরিব কল্যাণ অন্ন যোজনার মাধ্যমে দেশে দরিদ্র মানুষদের কাছে বিনামূল্যে রেশন পৌঁছে দেওয়া হচ্ছে। এ পর্যন্ত এই প্রকল্পে ব্যয় হয়েছে ৩ লক্ষ ৯০ হাজার কোটি টাকা। কোভিড-১৯ মহামারীর ফলে উদ্ভুত অর্থনৈতিক পরিস্থিতির নেতিবাচক প্রভাব যাতে দরিদ্র মানুষদের ওপর না পরে তা নিশ্চিত করতে ২০২০ সালে প্রধানমন্ত্রী এই কর্মসূচির সূচনা করেন। এর আওতায় অন্ত্যোদয় অন্ন যোজনা এবং অগ্রাধিকারের তালিকায় বিবেচিত পরিবারগুলির সদস্যদের প্রতি মাসে ৫ কেজি করে খাদ্যশস্য বিনামূল্যে সরবরাহ করা হয়। এ পর্যন্ত এই প্রকল্পে ১১১৮ লক্ষ মেট্রিক টন খাদ্যশস্য বরাদ্দ করা হয়েছে। এরফলে সরকারের ব্যয় হয়েছে ৩ লক্ষ ৯০ হাজার কোটি টাকা। বর্তমানে প্রধানমন্ত্রী গরিব কল্যাণ অন্ন যোজনার সপ্তম পর্ব চলছে।
৭৫-তম স্বাধীনতা দিবসে দিল্লির লালকেল্লার প্রাকার থেকে প্রধানমন্ত্রী বলেছিলেন, বিশেষ খাদ্যগুণে সমৃদ্ধ চাল, গম গণবন্টন ব্যবস্থার মাধ্যমে বিতরণ করা হবে। ২০২১-২২ অর্থবর্ষ থেকে আইসিডিএস এবং পিএম-পোষণ প্রকল্পের সুবিধাভোগীরা এর সুফল পেতে শুরু করেছেন।
শ্রী তোমর আরও জানান, খরিফ মরশুমে ৩৩৯ লক্ষ ৮৮ হাজার মেট্রিক টন ধান ও গম সংগ্রহ করা হয়েছে। এর মধ্যে চালের পরিমাণ ২২৭ লক্ষ ৯২ হাজার কোটি টাকা, বাকিটা গম। তিনি বলেন, এ বছর শস্য সংগ্রহ করার জন্য এ পর্যন্ত ব্যয় হয়েছে ৭০ হাজার কোটি টাকা যার সুফল পেয়েছেন ৩০ লক্ষ কৃষক। ২০১৩-১৪ অর্থবর্ষে খরিফ মরশুমে ধান ও গম সংগ্রহের পরিমাণ ছিল ৪৭৫ লক্ষ মেট্রিক টন। ২০২১-২২ অর্থবর্ষে এই পরিমাণ ৬০ শতাংশ বৃদ্ধি পেয়ে হয়েছে ৪৫৯ লক্ষ মেট্রিক টন।
মন্ত্রী বলেন, কৃষি ভিত্তিক শিল্পের ক্ষেত্রে ভারতীয় চিনি শিল্প গুরুত্বপূর্ণ ভূমিকা পালন করে। ৫ কোটি আখ চাষি এর সঙ্গে যুক্ত আছেন। ২০২০-২১ চিনি মরশুমে ৭০ লক্ষ মেট্রিক টন চিনি রপ্তানী হয়েছিল যা পরবর্তী চিনি মরশুমে বৃদ্ধি পেয়ে ১১০ লক্ষ মেট্রিক টনে পৌঁছায়। ফলস্বরূপ ভারত বিশ্বের বৃহত্তম চিনি উৎপাদকারী রাষ্ট্র এবং দ্বিতীয় বৃহত্তম চিনি রপ্তানীকারক রাষ্ট্রের মর্যাদা পেয়েছে। আজ ভারতে ১ লক্ষ ৪০ হাজার কোটি টাকার চিনি শিল্পে নতুন সুযোগ তৈরি হচ্ছে। পেট্রলের সঙ্গে ১০ শতাংশ ইথানল মিশিয়ে তা জ্বালানী হিসেবে কাজ করার যে উদ্যোগ নেওয়া হয়েছে তার সুফল আগামীদিনে চিনি শিল্পে পাওয়া যাবে। এই শিল্পে উৎপাদিত ইথানলের পরিমাণ ৯২৫ কোটি লিটারে পৌঁছেছে। শ্রী তোমর আরও জানান, বিশ্বব্যাঙ্কে সহজে ব্যবসা করার তালিকায় ভারত ৭১ ধাপ উঠে এসে ৬৩-তম স্থানে পৌঁছেছে। ২০১৩ সালে ওই তালিকায় ভারত ছিল ১৩৪-তম স্থানে।
PG/CB/NS
(Visitor Counter : 88
সড়কপরিবহণওমহাসড়কমন্ত্রক
বন্যার সমস্যা মোকাবিলায় মহারাষ্ট্রের ওয়াটার গ্রিড গঠনের পরামর্শ গড়করি'র
নয়াদিল্লী, ১৭ অক্টোবর, ২০২০
কেন্দ্রীয় সড়ক পরিবহণ, মহাসড়ক এবং অতিক্ষুদ্র ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি মহারাষ্ট্রে বন্যা সমস্যা মোকাবিলায় রাজ্য ওয়াটার গ্রিড গঠনের জন্য বিশদ প্রকল্প প্রতিবেদন  প্রস্তুত করার জন্য রাজ্য সরকারকে অনুরোধ জানিয়েছেন। এই প্রকল্প খরা প্রবণ অঞ্চলে জলের যোগান সুনিশ্চিত করবে এবং বন্যার মতো সমস্যা মোকাবিলায় সম্পদ রক্ষার্থে বিশেষ সহায়তা প্রদান করবে। মহারাষ্ট্রের মুখ্যমন্ত্রী শ্রী উদ্ধব ঠাকরে এবং তাঁর মন্ত্রিসভার সদস্য ও সাংসদ শ্রী শরদ পাওয়ারকে লিখিত এক চিঠিতে একথা জানিয়েছেন তিনি। এ বিষয়ে রাজ্য সরকারের পক্ষ থেকে দ্রুত সিদ্ধান্ত গ্রহণেরও আর্জি জানিয়েছেন কেন্দ্রীয় মন্ত্রী। রাজ্য সরকার সিদ্ধান্ত নিলে পরবর্তী পদক্ষেপ স্থির করা হবে।
শ্রী গড়করি চিঠিতে মুখ্যমন্ত্রীর দৃষ্টি আকর্ষণ করে জানিয়েছেন বন্যার কারণে প্রতি বছর মহারাষ্ট্রে জীবন-সম্পদের ক্ষয়ক্ষতি হয়ে থাকে। এই বিষয়টির ওপর বিশেষ নজর দেওয়ার জন্য রাজ্য সরকারকে অনুরোধ জানান তিনি। কেন্দ্রীয় মন্ত্রী আরো জানান, বন্যার ফলে রাজ্যের বিভিন্ন অঞ্চলে ব্যাপক সমস্যার সৃষ্টি হয়। তাই এই প্রাকৃতিক বিপর্যের মোকাবিলায় একটি সুনির্দিষ্ট পরিকল্পনা গ্রহণ করা প্রয়োজন রয়েছে ।
কেন্দ্রীয় মন্ত্রী মহারাষ্ট্র সরকারকে জাতীয় বিদ্যুৎ গ্রিড এবং মহাসড়ক গ্রিডের আদলে রাজ্যে ওয়াটার গ্রিড গঠনের পরামর্শ দিয়েছেন। তিনি বলেছেন, খরার কারণে জল না পেয়ে কৃষকদের নানান সমস্যার সম্মুখীন হতে হয়। তাই একাধিক অঞ্চলকে সেচের আওতায় নিয়ে আসার জন্য এই পরিকল্পনা বিশেষ সহায়তা প্রদান করবে। তিনি বলেন, এরফলে কৃষি সামগ্রী উৎপাদন বৃদ্ধি পাবে এবং গ্রামীণ ও জাতীয় অর্থনীতি আরও শক্তিশালী হয়ে উঠবে। জলাধার, ড্রেন এবং জাতীয় সড়ক তৈরির জন্য অনেক সময় নদীতে পলি জমে যায়। সেই পলি তুলে জল ধরে রাখার ক্ষমতা বৃদ্ধির ওপরও জোর দেওয়া প্রয়োজন বলে তিনি চিঠিতে জানিয়েছেন । মহারাষ্ট্রে নাগপুর ও ওয়ার্ধা জেলায় যেভাবে বৃষ্টির জল ও ভূগর্ভস্থ জল সংরক্ষণের প্রয়াস নেওয়া হয়েছে সেই বিষয়টিও চিঠিতে উল্লেখ করেছেন তিনি।
CG/SS/NS
(Visitor Counter : 123
প্রধানমন্ত্রীরদপ্তর
লোহরী উপলক্ষ্যে প্রধানমন্ত্রীর শুভেচ্ছা
নতুনদিল্লি, ১৩ই জানুয়ারি, ২০২১
প্রধানমন্ত্রী শ্রী নরেন্দ্র মোদী লোহরী উপলক্ষ্যে জনসাধারণকে শুভেচ্ছা জানিয়েছেন।
এক শুভেচ্ছা বার্তায় প্রধানমন্ত্রী বলেছেন, “ শুভ লোহরী! আমরা প্রার্থনা করছি যে সর্বত্র সুখ ও সুস্বাস্থ্য বজায় থাকুক। এই বিশেষ মুহূর্তে সব জায়গায় আরো বেশী পরদুঃখকাতরতা ও দয়া বিরাজ করুক।“